Държавен вестник, бр. 71, 2010 г., стр. 17

БРОЙ  71	
Д Ъ Р Ж А В Е Н  В Е С Т Н И К 	
СТР.  17  
(д) експертни становища;
(е) разследване;
(ж) писмени клетвени декларации.
(2) Процедурата по представяне на такива 
доказателства се урежда в Правилника за 
прилагане.“
58. Член 119 се изменя така:
„Член 119
Уведомяване
Европейското патентно ведомство уведомя­
ва по своя инициатива за всички решения, при­
зовки, известия и съобщения в съответствие 
с Правилника за прилагане. При извънредни 
обстоятелства уведомленията могат да се из­
вършват с посредничеството на централните 
ведомства по индустриална собственост на 
договарящите страни.“
59. Член 120 се изменя така:
„Член 120
Срокове
Правилникът за прилагане определя:
(а) сроковете, които трябва да се спазват 
в производство пред Европейското патентно 
ведомство и които не са определени в тази 
конвенция;
(б) начина за изчисляване на сроковете и 
условията за продължаването им;
(в) минималната и максималната про­
дължителност на сроковете, които определя 
Европейското патентно ведомство.“
60. Член 121 се изменя така:
„Член 121
Продължаване на процедурата по европей­
ската патентна заявка
(1) Ако заявителят не спази срок пред 
Европейското патентно ведомство, той може 
да поиска продължаване на процедурата по 
европейската патентна заявка.
(2) Европейското патентно ведомство удо­
влетворява искането, при условие че са спазени 
изискванията, предвидени в Правилника за 
прилагане. В противен случай искането се 
отхвърля.
(3) Ако искането бъде удовлетворено, прав­
ните последици от неспазването на срока се 
считат за ненастъпили.
(4) Продължаване на процедурата не се до­
пуска по отношение на сроковете по член 87, 
алинея 1, член 108 и член 112а, алинея 4, както 
и по отношение на сроковете за подаване на 
искане за продължаване на процедурата или 
възстановяване на права. Правилникът за 
прилагане може да изключи продължаването 
на процедурата и за други срокове.“
61. Член 122 се изменя така:
„Член 122
Възстановяване на права
(1) Заявител или притежател на европейски 
патент, който въпреки положената дължима 
грижа при дадените обстоятелства не е успял 
да спази срок пред Европейското патентно 
ведомство, може да възстанови правата си по 
негово искане, ако като пряко последствие от 
неспазването на срока европейската патентна 
заявка или някое искане са отказани или 
европейската патентна заявка се счита за 
оттеглена, или европейският патент е обявен 
за недействителен, или е загубено някое друго 
право или средство за обжалване.
(2) Европейското патентно ведомство удов­
летворява искането, при условие че са спа­
зени условията съгласно алинея 1 или други 
изисквания, установени от конвенцията. В 
противен случай искането се отхвърля.
(3) Ако искането бъде удовлетворено, прав­
ните последици от неспазването на срока се 
считат за ненастъпили.
(4) Не се допуска възстановяване на права 
по отношение на срока за подаване на искане 
за възстановяване на права. Правилникът за 
прилагане може да изключи възстановяването 
и на други срокове.
(5) Всяко лице, което в посочена договаря­
ща страна добросъвестно е използвало или е 
извършило ефикасна и сериозна подготовка 
за използване на изобретението, предмет на 
публикувана европейска патентна заявка или 
европейски патент, в периода между загубата 
на права, предвиден в алинея 1, и публику­
ването в Европейския патентен бюлетин на 
съобщението за възстановяване на тези права, 
може да продължи да използва изобретение­
то в своята дейност или за нуждите на тази 
дейност без заплащане.
(6) Нищо в този член не ограничава правото 
на дадена договаряща страна да постанови 
възстановяване на права по отношение на 
срокове, които са предвидени в тази конвенция 
и които трябва да се спазват пред органите 
на тази страна.“
62. Член 123 се изменя така:
„Член 123
Промени
(1) Европейската патентна заявка и евро­
пейският патент могат да бъдат изменени в 
производството пред Европейското патентно 
ведомство в съответствие с Правилника за 
прилагане. Във всички случаи на заявителя се 
дава поне една възможност да внесе промени 
в заявката по свое желание.
(2) Европейската патентна заявка или ев­
ропейският патент не могат да бъдат проме­
няни така, че предметът им да излиза извън 
съдържанието на заявката, както е подадена.
(3) Измененията в европейския патент 
трябва да са такива, че да не водят до раз­
ширяване на обхвата на закрилата.“
63. Член 124 се изменя така: